Universiteti i Gjakovës "Fehmi Agani"

parapamje|llogo e pare
**Universiteti "Fehmi Agani"** është një institucion publik i arsimit të lartë i cili ndodhet në qytetin e Gjakovës.
## Hyrje 
Universiteti “Fehmi Agani” në Gjakovë është institucion i arsimit të lartë i cili vepron në përputhje me dispozitat e Ligjit të Arsimit të Lartë në Republikën e Kosovës si dhe me parimet e Zonës Evropiane të Arsimit të Lartë. Sipas Statutit, Universiteti i Gjakovës ofron programe të studimit në tri cikle të studimit, përkatësisht në nivelin Bachelor, Master dhe Doktoratës dhe organizon procesin mësimor me qasjen studenti në qendër. Universiteti është i integruar dhe njëherësh funksionon rreth parimit të besimit, bashkëpunimit dhe lidhjes në disiplina të ndryshme brenda dhe jashtë vendit.

Universiteti “Fehmi Agani” vepron në qytetin e Gjakovës, e cila është zonë me një pozitë shumë të mirë gjeografike. Qyteti i Gjakovës zë vend në luginën tektonike të Rrafshit të Dukagjinit, midis Bjeshkëve të Nemuna, Pashtrikut, Sharrit e Moknës. Komuna e Gjakovës gjithashtu ka lidhje me Republikën e Shqipërisë, përmes dy pikave kufitare atë të Qafës së Prushit dhe Qafës së Morinës, cfarë e bënë shumë të lehtë qasjen dhe lëvizjen e studentëve nga Shqipëria në Kosovë.

## Historiku 
Gjakova me traditën e saj pedagogjike, karakterizohet me hapjen e shkollave fillore, institucioneve parashkollore, hapjen e gjimnazit të ultë dhe Shkollës Normale në Gjakovë. Shkolla Normale u hap në vitin 1946/1947 dhe njihej si e vetmja shkollë në gjuhën shqipe në Kosovë. Kjo shkollë së pari ishte dyvjeçare e pastaj kaloi në katërvjeçare. Shkolla Normale qëndroi e hapur në Gjakovë prej vitit 1946-1953, kur u bart në Prishtinë. Në vitin shkollor 1967/1968 në Gjakovë u hap Shkolla e Lartë Pedagogjike me tri drejtime: Gjuhë dhe Letërsi shqipe, Histori-Gjeografi dhe Matematikë. Një vit më vonë 1968/1969 u hap edhe drejtimi Biologji-Kimi, ndërsa në vitin shkollor 1975/1976 u hap edhe drejtimi i mësimit klasor. Deri më 30.09.2004 në Shkollën e Lartë Pedagogjike të Gjakovës diplomuan gjithsej 3940 studentë që zhvilluan mësimin në gjuhën shqipe.

Themelimi i Universitetit të Gjakovës “Fehmi Agani” (UGJFA) nuk është i rastësishëm, ai është vazhdimësi e Shkollës së Lartë Profesionale por edhe vahdimësi si ish njësi akademike e Universitetit të Prishtinës “Hasan Prishtina”. Në vitin 2001 Senati i Universitetit të Prishtinës “Hasan Prishitna” miratoi Planet Mësimore të mbështetura në Deklaratën e Bolonjës për nivelin Bachelor. Pas themelimit të Fakultetit të Edukimit, nga viti shkollor 2002/2003 nuk regjistrohen studentë në programet e SHLP-së, fillimisht vetëm në Degën e Mësimit Klasor, ndërsa më vonë as edhe në programe të tjera. Me vendimin nr. 33/01 të datës 07.05.2003 Ministria e Arsimit, e Shkencës dhe e Teknologjisë vendosi që Fakulteti i Edukimit, me qendrat rajonale në: Prishtinë, Gjakovë, Prizren dhe Gjilan (që ishte themeluar me Vendimin Administrativ të datës 9 shtator 2002) nga viti akademik 2003/2004 të fillojnë me programet mësimore për përgatitjen e mësimdhënësve për ciklin e mesëm të ulët – mësimdhënës lëndorë.

Në shtator të vitit 2004 Senati i UP-së, me propozimet e Bordit të Përbashkët Drejtues, aprovoi planet mësimore edhe për degën e UP-së në Gjakovë për ofrimin e programeve të studimit si në vijim: Fakulteti i Mjekësisë nga Universiteti i Prishtinës me drejtimet Infermieri dhe Mami ka filluar punën me degën në Gjakovë në vitin akademik 2011/2012. Fakulteti i Shkencave Matematiko-Natyrore nga Universiteti i Prishtinës me drejtimet Kimi Arsimore ka filluar punën me degën në Gjakovë në vitin akademik 2011/2012. Fakulteti i Filologjisë nga Universiteti i Prishtinës me drejtimet Gjuhë Shqipe dhe Gjuhë dhe Letërsi Angleze ka filluar punën me degën në Gjakovë në vitin akademik 2010/2011.

Universiteti i Gjakovës “Fehmi Agani” si universitet i mëvetësishëm filloi punën më 1 tetor 2013 me Fakultetin e Edukimit me programet Parashkollor dhe Fillor, Fakultetin e Mjekësisë me programet Infermieri dhe Mami dhe Fakultetin e Filologjisë me programet Gjuhë Shqipe, dhe Gjuhë dhe Letërsi Angleze me programe që u akredituan nga Agjencia e Akreditimit të Kosovës (AKA) në prill të vitit 2013. Universiteti është themeluar njëkohësisht me dy Universitete tjera publike të cilat ishin të emëruara sipas qyteteve ku do të zhvillohej aktiviteti i tyre dhe ku do të ndodhej selia e tyre.

Themelimi i universitetit ka paraparë funksionimin e tij me një statut të përkohshëm i cili do të zëvendësohej me statute të konsoliduara në bazë të specifikave të secilit universitet. Statuti i përkohshëm nuk u përshtatej tërësisht rrethanave në universitet dhe dispozitave të tij dhe si i tillë është dashur të ndryshohet. Pas takimit me grupet punuese në Universitetin e Gjakovës, pastaj prezantimit të tij MASH, dhe Komisionit për Arsim në Kuvendin e Kosovës, Parlamenti në vitin 2020 miratoi statutin e përhershëm dhe me këtë vendim emërtimi i institucionit është: Universiteti “Fehmi Agani” në Gjakovë me akronim UFAGJ.

## Organizimi 
Në kuadër të Universitetit Fehmi Agani në Gjakovë janë këto fakultete:
### Fakultetet 
# Fakultetin e Edukimit 
##Programi Fillor dhe 
##Programi Parashkollor
# Fakulteti i Filologjisë
## Gjuhë shqipe
## Gjuhë dhe letërsi angleze
# Fakultetin e Mjekësisë 
##Programin Mami 
##Programi Infermieri
# Fakulteti i Shkencave Sociale
# Fakulteti i Shkencave Aplikative

## Bashkëpunimi ndëruniversitar 
Bashkëpunimi universitar ndërkombëtarë bartë një pjesë të madhe në mësimdhënien e shekullit XXI dhe duke i njohur këto përfitime si për stafin akademik por edhe studentët janë bërë disa hapa në fushën e bashkëpunimit ndërkombëtar. Janë nënshkruar marrëveshje bashkëpunimi me Universitete por edhe për shkëmbime me Programin Mevlana. Janë bërë edhe iniciativa tjera për të qenë afër studentëve, si për shembull shpalosja e programeve nga IPKO, USAID etj. Janë nënshkruar marrëveshje bashkëpunimi me:

* Drejtorinë e Shëndetësisë dhe Mirëqenies Sociale, më 25.02.2022
* Shoqaten e intelektualëve "Jakova", më 17.01.2022
* Akademinë Shqiptare të  Arteve dhe  Shkencave më 02/12/2021
* Teach for Kosova, 02/11/2021
* SH.P.K IEAPP - Kopshti "Amelia" 02/11/2021
* Mevlana Degisim programi protokolu, 11/10/2021
* "International Slavic University" North Macedonia 23/09/2021
* Universitetin "Fan S. Noli" Korçë, 28/09/2021
* Public Diplomacy Section of the U.S. Embassy Pristina 22/09/2021
* CEPS - Center for Bussiness Studies "Univerity College in Kiseljak, Bosnia and Hercegovina, më 10/08/2021
* WSG University, më 08.07.2021, (Memorandum mirëkuptimi)
* Kolegji AAB, më 15/06/2021
* Cyprus Science University, më 08/06/2021
* Koszalin University of Technology, Republic of Poland, më 18/05/2021
* SH.P.K.IEAPP - Kopshtin Little Miracles në Gjakovë, më 06/04/2021
* Universiteti i Ekonomisë dhe Shkencave Humane, Varshavë, më 01/04/2021
* PAR University, Kroaci, më 01/04/2021  
* Odën e infermierëve të Kosovës, më 10/03/2021
* Armenian Open University, më 18/02/2021 
* Caritas Kosova, 16/02/2021
* Institucionin e Avokatit të Popullit, 12/02/2021
* Byron Kosovare të Sigurimit, 09/02/2021
* Posten e Kosoves SH.A, 22/01/2021
* Qendrën për mirëqeniien e gruas
* Comsense Kosova, 26/01/2021
* Institutin për menaxhim me kriza - IMK Shkup 02/12/2020
* Bethany Cristian Services - Kosovo, më 30/12/2020
* Odës së Hotelerisë dhe Turizmit të Kosovës, më 29/12/2020
* Higher Education,Research and Applied Science Plus, më 24/12/2020
* Komitetin Olimpik i Kosovës, më 23/12/2020
* Careloop, më 14/12/2020
* Kryqin e Kuq të Kosovës - dega Gjakovë, më 22/12/2020
* Universitetin e Shkencave të Aplikuara në Ferizaj, më 08.12.2020
* Institutin e Trashëgimisë Shpirtërore e Kulturore të Shqiptarëve në Shkup, më 04/12/2020
* Universitetit "Eqrem Qabej" Gjirokastër, më 18/11/2020
* Ministrinë e Ekonomisë dhe Ambientit, më 27/10/2020
* Universitetin e Shkodrës "Luigj Gurakuqi", më 23/10/2020 
* Institutin për kërkime shkencore dhe zhvillim në Ulqin, më 23/10/2020 
* Yeniliçki Adimlar Dernegi (YADER), më 15/10/2020
* Kosovo Jewish Organization, më 15/07/2020
* Shoqatën Miqtë e Amerikës, më 15/07/2020
* Prishtina REA, më 09.07.2020
* OJQ "Shtëpia e Sigurt"-Gjakovë (Shes), më 25/06/2020
* Ministrinë e Arsimit,Shkencës,Teknologjisë dhe Inovacionit, më 02/06/2020
* Diemer SH.P.K., më 27/05/2020
* Konviktin e nxënësve dhe studentëve "Sadik Stavileci", 08/05/2020
* Universitetin "Aleksandër Moisiu" në Durrës, më 10/03/2020
* WSB University në Poloni, më 12/03/2020
* Universitetin FON, në Shkup, më 06/03/2020
* Universitetin Europian të Tiranës UET, më 21/02/2020
* Universitetin "Polis" në Tiranë, më 20/02/2020
* Kuvendin të Republikës së Kosovës, më 31/01/2020
* N.SH."BBCE" English Studio - "Bedri Berisha Center Of English", më 31/01/2020
* RUSOLIA Travel SH.P.K, më 31/01/2020 
* LINGUAGE CENTER BY ZHAKLINA LIPOVECI - REZNIQI, më 31/01/2020
* IMPULSE TRANSLATION, më 28/01/2020
* ABC SERVICE SH.P.K ,më 31/01/2020
* Asociacionin e Guidave Turistike të Kosovës - OJQ Guideks, më 27/01/2020
* Armend Tours Travel and Tourism SH.P.K, më 31/01/2020 
* Universitetin Mjekësor të Sofies së Bullgarisë, më 31/01/2020
* Nismën e të Rinjve për të Drejtat e Njeriut - Kosovë (YIHR - KS), më 22/01/2020
* KV Vëllaznimi, më 17/12/2019
* Federaten e Hendbollit të Kosovës, më 16/12/2019
* Public Affairs Section of the U.S Embassy Pristina and Faculty of Philology, më 16/12/2019
* Me Komunën e Gjakovës. Pejës, Deçanit, Junikut, Rahovecit, Istogut, Klinës, Malishevës, Tropojës dhe Hasit, më 20/12/2019
* “HandiKOS Gjakova” më 17/12/2019
* “Medica Kosova” më 06/12/2019
* Spitalin OTRILA, më 18/12/2019
* Asociacionin e Bibliotekave Elektronike të Kosovës ,më 22/11/2019
* Bibliotekën Kombëtare "Pjetër Bogdani", më 22/11/2019
* Universitetin e Vlorës Ismail Qemajli, më 06/11/2019
* “Institute of Knowledge Management” më 23/10/2019
* Universitetit "Goce Dolcev" nga Shtipi më 22/10/2019
* Asociacioni i Komunave të Kosovës (AKK) më 16/10/2019
* “Interpersonnel” më 10/10/2019
* International Business College Mitrovica (IBC - M), më 17/07/2019
* Kutahya Dumlupinar University, Turqi më 01/03/2019
* Universiteti i Shkencave të Aplikuara "Metropolia" Finlandë 13.05.2019
* Drejtorin për Zhvillim Ekonomik në Gjakovë, më 21/12/2018
* Kolegji “Pjetër Budi” më 07.12.2017
* Deutche Gesellschaft fur Internationale Zusammenarbeit GmbH (PME/DIMAK) më 01.11.2017
* Institutin Albanologjik-Prishtinë më 31.08.2017
* Stichting Europia Values System Study Group nga Hollanda më 31.07.2017
* Çanakkale Onsekiz Mart University nga Turqia më 07.07.2017
* SHPK Kopshti “ANDRRA” në Gjakovë më 28.03.2017
* IEAPP Kopshti i fëmijëve “AGU” në Gjakovë më 28.03.2017
* IEAPP “DIELLI” në Gjakovë më 28.03.2017
* IEAPP “DRIOLA” në Gjakovë më 28.03.2017
* Spitalin Specialistik Gjenekologjik “FATI IM” në Gjakovë më 28.03.2017
* Spitalin “Europian Clinic” në Gjakovë më 28.03.2017
* Universitetin e Vlorës “Ismail Qemali” më 13.03.2017
* Universitetin “Nënë Tereza” në Shkup më 20.12.2016
* Universitetin “Haxhi Zeka” në Pejë më 03.10.2016
* Universitetin Shkencave të Aplikuara në Ferizaj më 03.10.2016
* Universiteti “Isa Boletini” në Mitrovicë më 26.09.2016
* Universitetin e Prizrenit “Ukshin Hoti” më 21.09.2016
* Universitetin e Prishtinës “Hasan Prishtina më 26.09.2016
* MASHT dhe Universitetin e Prishtinës “Hasan Prishtina” më 19.05.2016
* Universitetin e Elbasanit “Aleksander Xhuvani” më 21/12/2015
* Universitetin e Torinos në Itali më 05/12/2015
* Marrëveshja për shkëmbime me Programin Mevlana më 03/06/2015. 
* Universiteti e Zarës më 03/07/2015
* Universitetin Amasya ne Turqi më 03/06/2015
* Universitetin Giresun në Turqi më 11/06/2015
* Universitetin “Fan S.Noli” nga Korça më 02/06/2015
* Kolegjin Internacional të Prizrenit 29/05/2015
* Universitetin “Eçrem Çabej” në Gjirokastër 15/04/2015
* Universitetin e Shtetërore të Tetovës më 01/04/2015
* Universiteti i Mitrovicës "Isa Boletini" më 28/01/2015
* Northern Illinois University në SHBA më 04/12/2014
* Marrëveshje Mirëkuptimi me Biblotekën Komunale "Ibrahim Rugova" më 20/04/2015
* Universitetin e Tiranës më 15/04/2014
* Ministrinë e Shëndetësisë dhe Shërbimit Spitalor Klinik Universitar të Kosovës më 14/04/2014
* Universitetin e Shkodrës "Luigj Gurakuqi" më 11/04/2014

## Shih edhe 
* Gjakova
* Rajoni i Gjakovës
* Universiteti i Prishtinës
* Shkolla Normale e Gjakovës

## Lidhje të jashtme 
* Universiteti "Fehmi Agani" në Gjakovë (Faqe zyrtare)
## Referime